CELEX: 32006D0011
Language: fi
Date: 2006-01-11 00:00:00
Title: 2006/11/EY: Komission päätös, tehty  11 päivänä tammikuuta 2006 , erittäin patogeenisen lintuinfluenssan epäiltyyn esiintymiseen Kroatiassa liittyvistä tietyistä suojatoimenpiteistä sekä päätöksen 2005/749/EY kumoamisesta tehdyn päätöksen 2005/758/EY muuttamisesta  (tiedoksiannettu numerolla K(2005) 6025) ETA:n kannalta merkityksellinen teksti

12.1.2006   
            
            
               FI
            
            
               Euroopan unionin virallinen lehti
            
            
               L 7/29
            
         
      KOMISSION PÄÄTÖS,
   tehty 11 päivänä tammikuuta 2006,
   erittäin patogeenisen lintuinfluenssan epäiltyyn esiintymiseen Kroatiassa liittyvistä tietyistä suojatoimenpiteistä sekä päätöksen 2005/749/EY kumoamisesta tehdyn päätöksen 2005/758/EY muuttamisesta
   (tiedoksiannettu numerolla K(2005) 6025)
   (ETA:n kannalta merkityksellinen teksti)
   (2006/11/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Lintuinfluenssa on siipikarjan ja muiden lintujen tarttuva virustauti, joka aiheuttaa kuolleisuutta ja häiriöitä, jotka voivat nopeasti saavuttaa epitsoottiset mittasuhteet ja aiheuttaa siten vakavan uhan eläinten terveydelle ja kansanterveydelle sekä vähentää jyrkästi siipikarjankasvatuksen kannattavuutta. On olemassa vaara, että taudinaiheuttaja leviää elävän siipikarjan ja siipikarjatuotteiden kansainvälisen kaupan välityksellä.
            
         
               (2)
            
            
               Kroatia on ilmoittanut komissiolle eristäneensä influenssa A -viruksen aasialaiseen kantaan kuuluvan alatyypin H5N1, joka kerättiin luonnonvaraisessa lajissa esiintyneestä kliinisestä tapauksesta. Tämän vuoksi annettiin komission päätös 2005/749/EY (3), joka myöhemmin korvattiin erittäin patogeenisen lintuinfluenssan epäiltyyn esiintymiseen Kroatiassa liittyvistä tietyistä suojatoimenpiteistä sekä päätöksen 2005/749/EY kumoamisesta 27 päivänä lokakuuta 2005 tehdyllä komission päätöksellä 2005/758/EY (4).
            
         
               (3)
            
            
               Kroatia on toteuttanut tiukkoja taudinvalvontatoimenpiteitä ja lähettänyt komissiolle tautitilannetta koskevia lisätietoja, joiden mukaan on perusteltua soveltaa tuonnin keskeyttämistä ainoastaan niihin Kroatian alueisiin, joilla tautia esiintyy.
            
         
               (4)
            
            
               Päätös 2005/758/EY olisi näin ollen muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/758/EY seuraavasti:
   
               1)
            
            
               Korvataan 1 artiklan 1 kohdan ensimmäinen virke seuraavasti:
               ”Jäsenvaltioiden on keskeytettävä seuraavien tuotteiden tuonti liitteessä tarkoitetuilta Kroatian alueilta:”
            
         
               2)
            
            
               Lisätään liite, jonka teksti on tämän päätöksen liitteenä.
            
         2 artikla
   Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava ne. Niiden on ilmoitettava tästä komissiolle välittömästi.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä tammikuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 56. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 24, 30.1.1998, s. 9. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 882/2004 (EUVL L 165, 30.4.2004, s. 1; oikaistu EUVL L 191, 28.5.2004, s. 1).
   
      (3)  EUVL L 280, 25.10.2005, s. 23.
   
      (4)  EUVL L 285, 28.10.2005, s. 50.
   
      LIITE
      
         
            ”LIITE
            Edellä olevassa 1 artiklan 1 kohdassa tarkoitetut Kroatian alueet
            
                        Maan
                        ISO-koodi
                     
                     
                        Maan nimi
                     
                     
                        Alue
                     
                  
                        HR
                     
                     
                        Kroatia
                     
                     
                        Seuraavat Kroatian maakunnat:
                        
                                    —
                                 
                                 
                                    Viroviticko-Podravska
                                 
                              
                                    —
                                 
                                 
                                    Osjecko-Baranjska”